Elicopterele survolau luni o zonă din apropierea muntelui Matterhorn din Elveția, cu speranța de a găsi un schior dispărut, după ce alți cinci membri ai grupului au fost găsiți morți după ce au murit înghețat în condiții "catastrofale", relatează Reuters.
Schiorii, cinci dintre ei membri ai aceleiași familii din cantonul Valais, au dispărut sâmbătă pe poteca Zermatt-Arolla.
Autoritățile nu au precizat cauza morții celor cinci găsiți duminică seara, dar au descris condiții "catastrofale", cu furtuni de zăpadă, vânturi puternice și temperaturi extreme.
Missing 5 cross-country skiers found dead near Switzerland's Matterhorn. Search for a sixth persists https://t.co/sGF8BXtOTL
— The Associated Press (@AP) March 11, 2024
"Prioritatea noastră este să găsim a șasea persoană", a declarat Christian Varone, șeful poliției cantonale, jurnaliștilor.
"Atâta timp cât există speranță, vom face tot ce putem, dar trebuie să fim realiști cu privire la condițiile prin care a trăit persoana respectivă în ultimele 48 de ore".
Ghidul montan Anjan Truffer a declarat pentru postul elvețian SRF că două dintre cadavre au trebuit să fie scoase de sub zăpadă.
"Rezultatul final a fost clar, oamenii au înghețat până la moarte. Au fost prinși de furtună, probabil nu s-au mai putut orienta și nu au știut ce să facă."
El a spus că salvatorii i-au sfătuit să sape un adăpost de zăpadă după ce unul dintre ei a tras un semnal de alarmă.
"Au încercat, dar din păcate erau foarte prost echipați și cu lopețile alea în zăpada tare, nu prea puteau face".
Incidentul este unul dintre cele mai grave din Alpii elvețieni din ultimii ani.
Unsprezece elicoptere au făcut parte dintr-o operațiune de căutare și salvare în weekend, precum și o echipă de cinci persoane care a părăsit Zermatt pe jos pentru a ajunge în zona de lângă Matterhorn, care se află la granița dintre Elveția și Italia.